b'\n_START_ARTICLE_\n\xc5\xbdupanje Njive\n_START_SECTION_\nZgodovina\n_START_PARAGRAPH_\n\xc5\xbdupanje Njive so staro naselje v kamni\xc5\xa1ki ob\xc4\x8dini. V arhivskih zapisih se kraj omenja leta 1301 v zapisu villa que Ammansacher dicitur. Ta zapis pri\xc4\x8da o spremembi socialnega polo\xc5\xbeaja starih slovenskih \xc5\xbeupanov v srednjeve\xc5\xa1ki fevdalni dru\xc5\xbebi.\n_START_SECTION_\nIzvor krajevnega imena\n_START_PARAGRAPH_\nKrajevno ime s svojo nem\xc5\xa1ko obliko imena Ammansacher (to je Amtmannsacker = njive vodje zemlji\xc5\xa1kega urada) predstavlja zlo\xc5\xbeenko iz severnonem\xc5\xa1ke besede amman v pomenu vrsta ni\xc5\xbejega uradnika  in acker v pomenu polje, njiva. Iz zlo\xc5\xbeene nem\xc5\xa1ke besede Ammansacher je nastal dobesedni prevod slovenskega imena. Krajevno ime \xc5\xbdupanje Njive prvotno ozna\xc4\x8duje \xc5\xbeupanove njive, to je njive, ki jih je \xc5\xbeupan v \xc4\x8dasu svoje funkcije lahko izkori\xc5\xa1\xc4\x8dal, kar je bilo pla\xc4\x8dilo za njegovo delo.\n_START_SECTION_\nDomnevni \xc4\x8dude\xc5\xbei\n_START_PARAGRAPH_\nVe\xc4\x8d prebivalcev je poro\xc4\x8dalo o domnevnem prikazovanju Device Marije v \xc5\xbdupanjih Njivah, zaradi \xc4\x8desar so naselje nekaj \xc4\x8dasa obiskovali turisti.'